Луга (жирафа)
Луга (; Лењинград, 31. октобар 1981) женска је мрежаста жирафа, једна од главних атракција Лењинградског зоолошког врта у ком је и рођена. Стара је 35 година, иако жирафе у заточеништву иначе не поживе дуже од 25 година. Најстарија је позната ’заробљена’ жива жирафа на свету.

Биографија 
Историја Лугиног рода почиње да се пише 1956. године. Те године, из Јужне Африке је донет пар трогодишњих жирафа. Наденуто им је име Малчиком () и Жулијета (). Луга, мрежаста жирафа, била је унука Малчика и Жулјете. Жирафа је своје име добила у част Луге, града на северозападу Руске Федерације (Лушки рејон, Лењинградска област).

До 2016. године, Луга је постала мајка седморо жирафа, а међу њеном децом је и Самсон Гамлетович Лењинградов () — једна од главних атракција Московског зоолошког врта. Готово сва Лугина деца су распоређена у различите зоолошке вртове; само је ћерка Софија () остала уз своју мајку. Луга је веома живахна — весела је и воли да тражи храну од посетилаца, али понекад и покуша да нападне. Упркос поодмаклој доби, жирафа изгледа витално; лепо се осећа и доброг је здравља. Према речима једног од запосленика Лењинградског зоолошког врта:

Године 2014, у Лењинградском зоолошком врту је прослављен 33. Лугин рођендан. У зоолошком врту се и 4. новембра 2016. године организовало славље у част Луге; лењинградски херој је навршио 35 година и постао најстарији животињски живи примерак међу жирафама. Посетиоцима су приређени интерактивни садржаји, разне игре и приказ живота жирафе односно предочавање услова у којима ова животиња борави у једном зоолошком врту.

Референце

Спољашње везе 

 „Жирафа Луга из Ленињградског зоопарка прославила 35. рођендан” (Госновости, 29. октобар 2016) 

Рођени 1981.
Жирафе